
Forretningsbetingelser
Inplenum Law er en del af Advokatsamfundet og i vores rådgivning efterlever vi de advokatetiske regler, retsplejeloven § 126 om god advokatskik og anden relevant lovgivning.

De regler, der gælder for udøvelse af advokathvervet, kan findes på advokatsamfundets hjemmeside www.advokatsamfundet.dk

Vores arbejde er baseret på god opførsel, respekt og omhyggelighed samt at sikre, at klienten føler sig hørt, forstået og modtager den bedst mulige rådgivning.

Inplenum Law’s forretningsbetingelser gælder for enhver opgave, som vi udfører, medmindre andet er aftalt.


1. Kontaktoplysninger:

Inplenum Law har kontor på følgende adresser:

· Lars Madsensvej 9, 3300 Frederiksværk
· Lunavej 6, 4700 Næstved

Vi kan kontaktes på telefon 3030 7047 eller på e-mail: info@inplenumlaw.dk eller jjp@inplenumlaw.dk 

Inplenum Law er en personligt drevet virksomhed med CVR.nr. 28905777.

Du kan finde flere oplysninger på vores hjemmeside: www.inplenumlaw.dk


2. Opgaven

Ved modtagelse af en opgave screener vi først for mulig interessekonflikt. Er der en interessekonflikt, kan vi ikke behandle sagen, men vi hjælper gerne med at henvise til en anden advokat.

Rådgivning af en klient forhindrer ikke at Inplenum Law, med respekt for de gældende regler om interessekonflikt, kan rådgive andre virksomheder inden for samme branche som klienten.

Som advokatkontor er vi underlagt reglerne i hvidvaskloven og har i nogle tilfælde pligt til at indhente og opbevare ID på vores klienter. De oplysninger vi indhenter, er bl.a. navn, adresse, CPR.nr. eller CVR.nr. eller det, der svarer hertil for udenlandske klienter og pas eller kørekort.



Disse oplysninger opbevares i mindst fem år efter sagens afslutning i henhold til hvidvasklovens regler.
Skulle vi have mistanke om hvidvask og/eller terror-finansiering er vi forpligtet til at underrette Hvidvasksekretariatet (FIU Danmark), som er placeret i National enhed for Særlig Kriminalitet (NSK).

Ved opstart af sagen udarbejder vi en aftale, som beskriver vores assistance og oplyser om forventet 

pris og/eller hvilke elementer, der indgår i beregning af prisen. 

Hvis sagen ændrer sig undervejs, bliver aftalen og prisen også opdateret.

Omkostninger og udlæg, der relaterer sig til sagen, afregnes særskilt og betales af klienten. Det kan være retsgebyr, tinglysningsgebyr, rejseudgifter eller lignende.

Vi fakturer typisk ved slutningen af måneden for det arbejde, som er udført siden sidste afregning.

Betalingsbetingelser er 14 dage fra fakturadato, medmindre andet er aftalt.

Ved forsinket betaling tillægges renter i overensstemmelse med rentelovens regler.


3. Tavshedspligt:

Vi har i overensstemmelse med de Advokatetiske regler tavshedspligt med hensyn til de oplysninger, vi får kendskab til i forbindelse med vores behandling af din sag. Vi vil derfor behandle alle de oplysninger, vi modtager om dig fortroligt.


4. Aftalens varighed:
	
Vi hjælper dig hele vejen til afslutningen af din sag, medmindre du beder os afslutte sagen eller vi er nødt til at afslutte samarbejdet – det kan være på grund af de advokatetiske regler eller at vi i fællesskab bliver enige om en bedre løsning for behandling af din sag eller ved manglende overholdelse af betalingsfrister for vores honorar.

Inplenum Law er berettiget til honorar og omkostningsgodtgørelse fro tiden frem til ophør af samarbejdet.



5. Behandling af Personoplysninger:

Inplenum Law indsamler og behandler dine personoplysninger i forbindelse med vores behandling af din sag. 

Vi behandler kun personoplysninger om dig, der er relevante og nødvendige i forhold til formålet.

 Vi videregiver ikke dine personoplysninger til andre parter, medmindre det er nødvendigt af hensyn til sagens varetagelse eller opfyldelse af lovkrav.

Vi opbevarer dine personoplysninger, så længe det er nødvendigt for at opfylde formål, som de er indsamlet til, hvorefter de slettes automatisk.

Du har til enhver tid ret til at trække dit samtykke tilbage.


6. Klager og ansvar:

Inplenum Law er ansvarlig for den leverede rådgivning i overensstemmelse med dansk rets almindelige regler og er omfattet af Advokatsamfundets tilsyns- og disciplinærsystem og de regler, der gælder for udøvelse af advokaterhvervet, herunder reglerne om god advokatskik.

Erstatningsansvaret er begrænset til forsikringens dækningsmaksimum. Det samlede erstatningsbeløb til en klient for en skade kan derfor ikke overstige dette maksimum.

Vores ansvar omfatter ikke indirekte tab eller følgeskader, heunder driftstab, tab af data, mistet fortjeneste, goodwill, image mv.

I tilfælde af indhentet rådgivning fra andre rådgivere, som Inplenum Law efter aftale med klienten har overladt dele af sagens løsning, er Inplenum Law ikke ansvarlig for den af disse eksterne rådgivere ydede bistand/rådgivning uanset at fakturaen stiles til Inplenum Law.

Endvidere hæfter Inplenum Law ikke for fejl begået af rådgivere, som Inplenum Law har henvist til.

Klager over Inplenum Law’s rådgivning eller det beregnede salær, kan indsendes til Advokatnævnet, Kronprinsessegade 28, 1306 København K, eller 

digitalt på Advokatnævnets hjemmeside www.advokatnaevnet.dk


Udenfor forbrugerforhold og medmindre andet er skriftligt aftalt med klienten, forældes krav mod 
Inplenum Law senest 3 år efter rådgivningen, som kravet baseres på, er ydet.


7. Forsikring og Garantistillelse:

Inplenum law har tegnet advokatansvarsforsikring hos:

CODAN
Midtermolen 7, 
2100 København Ø
CVR.: 10526949


8. Lovvalg og Værneting:

Efter afslutning af en opgave for en erhvervsklient, er Inplenum Law berettiget til i sin markedsføring, medmindre andet er aftalt, som led i vores markedsføring, at referere til, at vi har rådgivet klienten i sagen eller referere til selve opgaven/sagen.


9. Lovvalg og Værneting:

Eventuelle tvister om Inplenum Law’s rådgivning er underlagt dansk ret og danske domstoles kompetence.

Retten i Hillerød er værneting i 1. instans.

